News Update: Tesla เรียกคืนรถเกือบ 6 แสนคัน จากปัญหาลำโพงอัจฉริยะ Boombox เจ้าของเปลี่ยนเสียงแตร ทำเสี่ยงอันตรายขณะขับขี่ - FINNOMENA
Tesla เรียกคืนรถ 579,000 คัน ในสหรัฐฯ หลังพบฟังก์ชัน Boombox ระบบเปลี่ยนเสียงแตรรถสร้างความสับสนแก่ผู้ใช้รถใช้ถนน
11 ก.พ. 2565

Tesla เรียกคืนรถ 579,000 คัน ในสหรัฐฯ หลังพบฟังก์ชัน Boombox ระบบเปลี่ยนเสียงแตรรถสร้างความสับสนแก่ผู้ใช้รถใช้ถนน
ในช่วง 2 สัปดาห์ที่ผ่านมา Tesla ได้สั่งเรียกคืนรถไปแล้ว 4 ครั้ง ตามคำสั่งของสำนักงานความปลอดภัยการจราจรบนทางหลวงแห่งชาติ (NHTSA) โดยเป็นปัญหาการละเมิดมาตรฐานความปลอดภัย 2 ครั้ง และอีก 2 ครั้งเป็นปัญหาด้านซอฟต์แวร์
ซึ่งครั้งล่าสุด NHTSA ระบุว่า Boombox ระบบลำโพงที่ผู้ขับสามารถอัปโหลดเสียงอะไรก็ได้มาแทนเสียงแตรรถของ Tesla ได้ละเมิดมาตรฐานด้านความปลอดภัย และมีเสียงเตือนเบาเกินไปขณะที่รถกำลังขับเคลื่อน ซึ่งอาจเป็นอันตรายต่อผู้เดินเท้า
ปัญหาดังกล่าวจะได้รับการแก้ไขด้วยการอัปเดตซอฟต์แวร์ที่จะสั่งปิดการใช้งานระบบ Boombox เวลาขับรถ ถอยรถ และเข้าเกียร์ว่าง โดย Tesla ออกมาระบุว่า ยังไม่พบรายงานการเกิดอุบัติเหตุหรือบาดเจ็บที่เกี่ยวข้องกับการใช้ระบบ Boombox
โดยรุ่นรถ Tesla ที่ถูกเรียกคืนคือ Model X, S และ Y ที่ผลิตในปี 2020-2022 และโมเดล 3S ที่ผลิตในปี 2017-2022
Michael Brooks ผู้อำนวยการของ Center for Auto Safety กล่าวว่า ดูเหมือน Tesla กำลังเล่นไล่จับกับข้อบังคับของ NHTSA ด้วยการผลักดันขีดจำกัดด้านความปลอดภัย และเรียกร้องให้ NHTSA ดำเนินการปรับเพราะการเรียกคืน ตรวจสอบ หรือวิธีอื่นๆ ดูเหมือนจะไม่ได้ผลกับ Tesla
อ้างอิง:
https://www.bloomberg.com/news/articles/2022-02-10/tesla-recall-can-make-sounds-obscuring-pedestrian-warnings?sref=e4t2werz 
https://www.voathai.com/a/tesla-recalls-more-vehicles-as-us-agency-increases-scrutiny/6436169.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Boombox
Elon Musk
News Update
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA